A formación en Budapest d'o gobierno comunista de Bela Kun en marzo de 1919 se fació servir d'enchaquia pa que Rumanía intervenise en Hongría en abril. Bela Kun abandonó o poder o 1 d'agosto y os rumans ocuporon Budapest o día 3, y no se'n fue dica o día 15 de noviembre. Por o tractau de Trianón d'o 4 de chunio de 1920 Hongría ha de ceder a Rumanía tota Transilvania y a més a metat d'o Banato y una ampla faixa de territorio d'Hongría mugant con Transilvania de mayoría rumana dito por os rumans Crişana y a on son as ciudatz de Arad, Oradea y Satu Mare.